Karolinelund mangler penge Tivoli Karolinelund mangler penge, og har bedt Aalborg Byråd om fire millioner. Det er tvivlsomt, om byrådet i disse sparetider vil bevilge disse. Men hjælp er dukket op. Borgmesteren siger han kan finde midlerne. Borgmesteren har pengene Aalborg borgmester har selv de nødvendige midler til at Karolinelund kan fortsætte. Henning G. Jensen siger til P4 Nordjylland: - Der er en konto med opsparede midler i borgmesterens forvaltning, som vi kan anvende til det formål. Det går ud over nogle arrangementer og ting i borgmesterens forvaltning, men det går ikke ud over andet. - Jeg synes, det er et stort aktiv at vi har Karolinelund. Der kommer mange mennesker, og det er mere blevet en bypark og et åndehul, siger han.

Opsummering:
Henning G. Jensen har fundet nogle penge i sin egen forvaltning, som han vil give til den betrængte Karolinelund.